rlitschk/wikidir huggingface dataset:
Insulin is a Hormon im Keapa vo de Menschn (und vo manche Viecha aa), des hauptsächlich de Aufgob hod, den Bluatzukka obi z'bringa, wenna noch'm Essn auffe ganga is. Wenn ma aus irgendam Grund im Pankreas (des is d'Bauchspeichedrüsn) z'wenig Insulin macht, dann gibts a Medikament, des de Zuggakrankn brauchan, damit s den Zukka und de aundan Kohlehydrate im Essn wieda vatrogn. Ma muass des Insulin dann spritzn, wei s a recht empfindlichs Hormon is, des ma schlecht schlugga ko. Friahra woa des Insulinspritzn a recht unguate Soch, wei de Nodln recht dick woan. A heit fiachtn se vui Leit oiwei nu voam Insulinspritzn, des is owa a Bledsinn, wei des heidzutog üwahaupt nimma wäh duad, wei ma heit so dünne Nodln hod, dass mas fost needa mit ana Briun sicht. Wer mehra wissn wui, wos'es mit'n Insulin auf si hod, wos gmacht werd, wia des mit dene Insulinpräparate oda mit da Zuggakraunkheit is: de: Insulin de: Pankreas de: Insulinpräparat de: Diabetes mellitus
Woifakiacha is a Oatstei vo da Gmoa Hoaba am niedaboarischn Landkroas Bassa. Woifakiacha ligt a da Woifa am Isar-Inn-Higeland um de zwoa Kilomeda westle vo Hoaba. D Obmannschaft Wolfach, anno 1752 umdauft auf Wolfakirchen, wa a Teil vom Amt Aukiacha und ab anno 1532 vom Amt Amsham im Landgricht Veizhof. Aussa Woifakiacha seiba hod d Obmannschaft nu Niadaham und Kemauthn umfosst. Anno 1818 wa Woifakiacha nu seibstständig. 1821 hods oba dann zu de Ortschaftn ghead aus dene wo d Gmoa Hoaba beid won is. Kiachle gseng was zeascht a Filiale vo Uttlau, is oba dann Anno 1805 zua arana Filiale vo Hoaba und 1867 Messelessastei won. Seit 1921 gibts d Pfarrei Woifakiacha. Pfoakiach Maria Himmelfahrt. D spädgotische ehemolige Woifoatskiach aum 15. Joahundat mi ejdane Bauteile hod Glosfensda ausm 15. Joahundat und d Oitäre hand vom Ibagang ausm Rokoko an Klassizismus. KSK Wolfakirchen Freiwillige Feiawehr Wolfakirchen, grind 1879 Frauenbund Wolfakirchen KLJ Wolfakirchen Bayerischer Bauernverband Wolfakirchen
Mit am Pfund (lat. pondus, Gwicht) bezeichnet ma a oide Moßeinheit fia de Massn und entspricht 500 Gramm. Wos heit a hoibs Kilo wiegt, hod bis voa ungefäa 20 Joar no oa Pfund gwogn. Ham de Leit a Packl Butta braucht, nacha hams a hoibs Pfund kafft - aa wenn auf da Vapackung 250 g draufgstandn is. Fost oi Viktualien san in Pfund ogwogn worn, außa Guakn, Radi und so. De Estareicha hams Pfund net, wei de in Deka rechna. S englische Pound is a Tei vom Angloamerikanischn Moßsystems mit da Umrechnung: 1 Pfund (1 Pound) = 0,453 592 370 kg (exakt, per Definition) 1 Kilogramm = 2,204 622 621 Pfund (umara) De Obkiazung lb, gleichbedeitand mit lbm oda lbm, eascheint in dn Vereinigten Staaten bai Mengen >1 haife in da Pluralform als lbs (Beispui: 1 lb, owa: 2 lbs). Fia Rohrleitunga noch amerikanischm Standard wead de Druckfestigkeit mit psi oda lbs ogem, wos lbs per square inch moant. S Pfund taucht zan easchtn Moi im karolingischn Reich af. Es geht af de oidremische Libra, af de sizilianische Litra bzw. am griachischen Litron zruck, wo aa s Kuazzeichn Lb, lb oda ℔ iwanumma worn is. Im Middloida wors Pfund ois
Aukiacha is a ehemalige Gmoa, de wos seit 1972 zua Stod Veizhof im Landkroas Bassa ghead. Aukiacha ligt a da hoibadn Streck zwischn Veizhof und Oidaschbo am undan Doi vo da Veis nem am Aukiachara Boch. S Erschte moi is Ouwenchirchen Anno 1075 gnennd won, wos ois da Bsietz vom Augustinerchorherrenstifts St. Nikola bei Bassa vom Papst Gregor VII. bstätigt won is. Kiachle gseng is Aukiacha 1176 ois Vikariat am Augustinerchorherrenstift St. Nikola inkorporiad won. Anno 1418 is as Vikariat vom Kollegiatstift Veizhof won. Seit 1804 ist Aukiacha a Pfarrei. Aukiacha is zua Zeid vom Herzogdum und späda Kuafiaschtndum Bayern a Teil vo da Obmannschaft Hitzling gwen. D Gmoa Aukiacha is Anno 1818 mim zwoatn Gmoaedikt auf arana Grundlog vom gresstn Teil vom Steiaedikt Oigading unda da Eibeziehung vom Pfadoaf Aukiacha grind won. 1821 hand d Ortschaftn Reiterbauer, Kuffing, Lindahof, Zeilen, Kapfham, Allinger, Kurzenbruck, Freyung, Stockermann, Siglhäusl und Kollmenzerhäusl ausgliadad won und dafia han Matteham, Schenading, Bergham, Eckersberg, Grafenmühl, Reith und Totermann dazuakemma. Damid hod d Gmoa Aukiacha, des wos in ihrana Ausdehnung da iazign Gemarkung Aukiacha entsprocha hod, a Flächnausdehnung vo19,4 km² und hod 24 Ortsteile: As Pfadoaf Aukiacha, as Kiachadoaf Schenading und acht weidane Deafa (vo dene wo
Datei:Gottscheerisch fuer Slowenen - Dorf.jpg Datei:Gottscheerisch fuer Slowenen - Pflanzen.jpg Göttscheabarisch oda Gottscheearisch (englisch „Granish“ gnennt) is a boarischa Dialekt, wo bis 1941 de Haptsproch in da domolign boarischn Sprochinsl Gottscheaba Land (Gottscheer Land) im Sidn vo da Untakrain im heitign Slowenien wor. Göttscheabarisch gheat zua siidboarischn Dialektgruppm. Im Göttscheabarisch san vui oidboarische Relikte dahoidn. Da Dialekt guit ois oana vo de oitatimlichstn Dialekte vom Boarischn. Göttscheabarisch wead vo da UNESCO ois stoark bedrohte Sproch (critically endangered language) eigstuft. De moastn Lait de wo Göttscheabarisch ren lebm in da USA. Do werds owa nua no vo da ejtastn Generation gredd wead, wo ia Kindheit in Göttscheab (Gottschee) vabrocht hom. Aa in Kanada, Östareich und Deitschland gibts Lait, de wo des owa nua ois Zwoatsproch nutzn. In Slowenien gibts a poa Famijn, bsundas im Toi Moschnitze zwischen Pöllandl (Kočevske Poljane) und Tschermoschnitz (Črmošnjice), wo de Sproch teiweis no vawendn. Woarscheinli gibts owa koane Kinda mea, wo des ois Muadasproch leana duan. a (aus e/ä, ë und in Lehnweatan): harzə (Heaz), katschə (Schlanga, < slowenisch kača) gschlossans e (aus e und ö): engl (Engl), endrn (endan), lechr (Lecha) i (aus i und ü): khint (Kind), jingar (jinga) offans o (aus a): bossr
f1 Da Kreizeck (dt.: Kreuzeck (Wettersteingebirge) is a Berg in de boarischn Oipm bei Garmisch-Partnkirchn und ghert zum Wettastoagebirge. Da Berg is 1.651 m hoch. Drobm befindt sis Kreizeckhaus, des wos de Sektion Garmisch-Partnkirchn vom Deitschn Oipmverein betraibt. Im Jahr 1926 is am Kreizeck de Kreizeckboh ois de easchte Seilschwebeboh in Bayern baut worn. Winta: Schigebiet Summa: Aussichtsberg fia Wandara, Iwagang zua Oipspitz. Ofohrt: Hoitepunkt vo da Bayerischen Zugspitzboh. Information zum Kreizeck Hoamseitn vo da Kreizeckbahn/Zugspitzboh
De boarische Sprouch hout se wej olle lewendinga Sprouchn iwa d Joarhundert entwicklt und entwicklt se aa su waiter. Es git an girbtn Wortschoz, asserdean wern wej in praktisch jeder Sprouch Werter as ondere Sprouchn (z. B. franzesisch, jiddisch, tschechisch...) mit afgnumma und braucht, wej wenns ainge warn (assimiliad). Gem touts asu aftolt Erbwerter, Lenwerter und Fremdwerter. A ondere Aftalung gejt nouch de Bsunderhaitn in Wortschoz. Dou gits speziöll boarische Kennwerter, dej wous blous in boarische Dialekte git. Waiters Werter, dej wou es Boarische gmoansom mit ondere owerdeitsche Dialekte hout. Und es git Werter, dej wous mit da Houchsprouch gmoansom hout. Dej olle natirle in mejer oda wenger boarische Entwicklungs- und Lautforma. Der Artikl ejtz gejt afn unterschiedlinga Wortschoz zwischa Boarisch und Standarddeitsch a. (sää dazua aa an Artikl Bairische Kennwörter) Bol d Sprouchwissnschoftler vo boarische Kennwerter ren, nou moanas Werter, dej wou de boarischn Dialekte (historisch) vo de Nochbardialektgruppm ogrenzn. Des hoisst ower niat umbedingt, das dej Werter eanere Wurzln in Boarischn hom mejn, und niat, dass dej Werter nejchads sunst in deitschn Sprouchraum gem ko oda frejers gem hout kinna, oda dass olle Werter in gsomtn boarischn Sprouchraum git oda gem hout mejn. Oa Werter han schou asgstorm,
Tirolarisch, aa Tirolerisch oda Tiroiarisch nennt ma de obadeitschn Dialekte, wo in Tirol gredd wean. An grossn Tei davo mochts Siidboarische aus. Es gibt owa a Gebiete vo Tirol, wo alemannisch gredd wead oda aa sid-middlboarische Iwagangsdialekte. Es foit af, dass in Tirol koa germanisch-romanische Mischsproch gibt, so wiar mange slowenische Dialekte in Karntn. Ibaroi do wo deitsch gredd wead, is a reins Boarisch. Romanische Struktuan san ned z findn. S Etztolarische is vom Lautstand hea so oidadiamli, dass Ehndlichkeitn zun Alemanischn wornembor san. Zweng iara Bsundaheit is de Sproch vo da UNESCO ois Immaterejs Kuituaeabe in Östareich auszeichnet worn. In Nordtirol gibts an grossn Untaschied zwischa em Untaland und em Obaland. Tei vom Untaland, bsundas de Beziake Kufstoa und Kitzbiche und s Achnseegebiet, zoagn mit da Aussproch fest und du bist Ibagangsmeakmoi zan Middlboarischn, im Obaland gibts a poar alemannische Einfliss. A wead do s'"e" oft zum "a", zum Beispui, aus "Telfs" wead "Talfs" oder aus "merken" wert "marke". An eigntimlicha Dialekt is da Imschta. Do wern oft de Konsonanten wegga glossn, wia ba "Steere"(Sterne) oder "weere"(wern). Dees Pustatoiarische, wo Sidtirol und Osttirol vabindd, hod a Charaktaristik, de wo ans Oidhochdeitsche eainnad und in koan andan siidboarischn Dialekt so
Vorlage:Infobox Fluss/Veraltet D' Moasa is a rund segsadreisk Kilometta longa Zuafluß vo da Ampa. Se gäht durch de Landkroas Fiarschtnfoidbruck und Dachau. Nåchm Fluß is aa de Gmoa Moasa benannt worn. Da Moasa ihre Quoin befindt se sidle vo Hohenzoi (Ortstoi von Mooraweis) an da Straß de auf Tirknfoid gäht. Zerschd fliaßds nach Nordn und stroaft Mooraweis und Groatshof. Nacha laffts an Mammadarf vorbei und spaada durch Iberåcka. Vo do fliaßts weida auf Begkircha und na auf Dachau wos in de Ampa mündt. Durch'n Zuafluß vom Moosgrom bei Albertshofn (Mooraweis) werd de Moasa scho a Stickl breata. Da gresste Zuafluß von da Moasa is da Erlboch ausm Wuidmoos bei Jesnwang. Da Erlboch fliaßt na bei Mammadarf in d'Moasa. Weitre Zuafliss san da Bussboch (weschtli vo Mammadarf), da Weiherboch, Lappach und Rottboch bei Iberåcka. Moasa is erschdmois 853 ois Meisaha schriftle nidagschrim worn. As oidhoachdaitsche Wort aha hoaßt "Wossa, Wossalaf, Fluß" und Meisa hoaßt "Meise". Demnoch kannt Meisaha Meisnfluß bedeit ham. Seit 2004 hot se am Fluß wieda da Biiwa ogsiedlt. Vabissspurn, wia mas vo Biiwa her kennt, hot ma scho 1990 owahoib vom Saagwerk Wecker z'Mammadarf feschdgschdoid. Paul-Eckard Salzmann: Geologie und Geographie. In: Hejo Busley, Toni Drexler, Carl A. Hoffmann,
Des Erzbistum Minga und Freising is oana vo de zwoa Erzbistüma in Bayern, is Metropolitansitz vo da Kirchnprovinz Minga und Freising und steht seit 2008 unta da Leitung vo Erzbischof Reinhard Marx. De Kathedralkirch is de Fraunkirch in Minga, währnd da Dom St. Maria und St. Korbinian in Freising de Konkathedrale is. Hoamseitn vom Erzbistum Minga und Freising (hochdeitsch)
First Americans in the Arts (FAITA) is a Non-Profit-Organisation mit Sitz in Beverly Hills, Kalifornia. De Aufgob vo da Organisation is s, de Orwadn vo Indiana in da Untahoidungsindustrie, wie Fuim, Feanseng, Musi und Theata z feadan und auszumzeichna ("to recognize, honor and promote American Indian participation in the powerful arena of the entertainment industry, incorporating the areas of film, television, music and theater."). Rudy Youngblood First Americans in the Arts - Stars turn out for annual FAITA awards Videos: First Americans in the Arts
Des Bistum Rengschburg (lat.: Dioecesis Ratisbonensis) is a Bistum in Bayern, des seit 2002 unta da Leitung vo Bischof Rudolf Voderholzer steht und a Suffraganbistum vom Erzbistum Minga und Freising is. De Kathedralkirch is da Dom St. Peter in Rengschburg. De Diezese umfosst 15 Dekanate: Dekanat Amberg-Sulzbach Dekanat Cham Dekanat Degndorf-Veita Dekanat Dinglfing-Eggenfejdn Dekanat Dirschnrad-Wunsiedel Dekanat Donaustauf-Schierling Dekanat Geisenfeld-Pförring Dekanat Kelheim Dekanat Laaber-Regenstauf Dekanat Landsad im Bistum Rengschburg Dekanat Nabburg-Neinburg Dekanat Naistadl-Weidn Dekanat Rengschburg-Stod Dekanat Schwandorf Dekanat Straubing-Boong Nochboadiezesn im Uahzoagasinn im Noadn ofongnd san Bistum Pilsen, Bistum Passau, Erzbistum Minga und Freising, Bistum Augschburg, Bistum Eichstätt und Erzbistum Bamberg. Hoamseitn vom Bistum Rengschburg (hochdeitsch) Dekanate und Dekane | Bistum Regensburg. (Deutsch) Obgruafa om 27. Septemba 2022. Archiviert om 27. Septemba 2022.
Da Peter Handke (* 6. Dezember 1942 in Griffen, Keantn) is ana vau de bedeitendstn estreichischn und deidschsprochign Schriftstöla vaum 20. und 21. Joahundat. Bekann worn is a scho am End vo de 1960 Joa. Unda aundam mid seim provokantn Theatastickl Publikumsbeschimpfung und da Novön Die Angst des Tormanns beim Elfmeter. Nochm Freidoud vo seina Muada anno 1971, hod a de Novön Wunschloses Unglück gschrie, wo a ia Lem reflektiad hod. In seim Friaweak dominiat de Sproch vuam Inhoid. Duach de Sproch wiad de Wiaklichkeit reflektiat, wia z. B. in Die Innenwelt der Außenwelt der Innenwelt, 1969. Umstriddn is da Handke zweng seim politischen Dischkurs zum Yugoslawiengriag. Do hod a si fia Serbien stoak gmocht gmocht und zum Beispü de Massnexekution von Bosnian vo Srebenica klaa gredd. Zua dera Zeid 1999 hod aa an jugosslawischn Poss griagt und es wead zua Zeid untasuacht ob a daduach de estreichische Stootsbiagaschoft domois automatisch valuan hod. Da Handke hod an Haufa Auszoachnunga dahoidn, beispüsweis 1973 an "Georg Büchner Preis", 2018 an "Nestroy Theater Preis" fia sei Lemsweak und 2019 an Nobelpreis fia Literatua. De Muada vom Handke woa a Keantna Slowenin: Maria Handke, geborane Sivec (1920–1971). 1942 hod sie sein leiblichn Voda, in
As Bistum Bossa is a Bistum in Bayern, des vo 2002 bis 2012 unta da Leitung van Bischof Wilhelm Schraml gstondn is und a Suffraganbistum van Erzbistum Minga und Freising is. De Kathedroikiach is da Dom St. Stephan in Bossa. Hoamseitn van Bistum Bossa Bistum Passau: Zahlen rund ums Bistum. Archiviert vom Original [1] am 22. Juli 2016; abgerufen am 22. Juli 2016. Deutsche Bischofskonferenz (Hrsg.): Flyer Eckdatn van Kiachlichn Lem in de Bistima vo Deitschland 2017 (kirchliche Statistik). (PDF) 20. Juli 2018, abgerufen am 20. Juli 2018.
Mej is a Puiva, wo aus Droad-Keandln gmoin is. Es is da Haptbestondtei vo Brod und domid a Grundnoarungsmiddl vo vuin Zivilisationa. Mej wead aus Woaz, Dinkl, Koan, Howan, Geaschtn, Hiasn, Gugaruz und Reis gwunna. Mej aus Woazn, Dinkl, Emma und Roggn nennt ma Brouddroad, wei mid dena alloa bockd wean ko. Im weidan Sinn nennt ma aa puivafeamige Produkt vo am Moivoagang Mej, wia beispuisweis Fischmej, Quarzmej, Segemej usw. Da wichtige Stejnweat vo Mej hod aa de technische Entwicklung weida triem. Uaspringli hod ma de Keandln oafoch mid Stoana kloaghaut, spada hodma runde Reibestoane und Moasa vawendd. Da ejtaste Reibestoa is z Australien gfundn worn und is 30.000 Joar oid. De Rema hom nacha scho Rossmuin ghobt. De Gotn hom im 6. Joarhundad Schiffsmuihn vawendd, wo duach a Wossaradl otriem worn san. Im Middloita san Wossa- und Windmuihn dazuakemma. Heit wead des Droad in dena moadeanan Muihn zwischn Moiwoizn im Woiznstuih zu Mej zakloanat. Dabei wead des Droad vaschiedn fein gmoin. Wann des Mej ban Moin vo Schrot, Kleie, Griass bzw. Dunst separiat wead, redd ma vo Auszugsmej. Wann des Droad komplett duachgmoin wead, sogtma dazua Voikornmej bwz. Voikornschroud. Aa da Neastoffghoit vom Mej hengt vom Moigrad ob. Commons:
Da Helmuth Karl Bernhard Graf von Moltke, oba grod Moltke d. Ä. gnennd, bekannt a ois „da grouße Schweiga“ (* 26. Oktober 1800 z Parchim; † 24. April 1891 z Berlin) wara breissischa Generalfeldmarschall und hod ois Chef vom Generalstab fui zu de breissisch/deitschn Siege im Deitsch-Dänischn Griag, im Breissisch-Estarreichischn Griag und im Deitsch-Franzesischn Griag beidrong. Da Helmuth Karl Bernhard vo Moltke stammd ausm oidn mecklenbuagischn Adlsgschlecht Moltke. Anno 1806, wia d Franzosen eimaschiad hand, hoda a da Hansestod Lübeck glebt. Ois eifjaariga Kadett isa as dänische Heer eidren und hod d Kadettenakademie z Kopenhagen bis 1817 bsuacht. Am am 20. Jenna 1818 isa dann zum Secondelieutenant bfeadat won und hod am dänischn Infantrieregiement Oldenburg z Rendsburg dient. Anno 1822 hoda auf Breissn zu derana Armee gwechslt. Dot isa ois Secondelieutenant as Leibgrenadier-Regiment König Friedrich Wilhelm III. z Frankfurt/Oder eidren. Vo 1823 bis 1826 hoda d Kriegsakademie bsuacht und 1833 isa an Groußn Generalstab eidren. Anno 1835 hoda fiara Bildungsreise Ualaub in Siadosteuropa griagt. Aufn Wunsch vom Suidan vom Osmanischn Reich isa vo 1836 wegad bis 1839 ois Instrukteur zu de diakischn Truppn obkommandiat won. A dera Zeid hoda Konstantinopel, d Schwoazmeerkistn, as Taurusgebirge, d Wüstn vo Mesopotamien bereist und
De Publikumsbeschimpfung is a Sprechstickl in aan Akt vom Peter Handke. Es is am 8. Juni 1966 in Frankfurt am Main im Theater am Turm unter da Regie vom Claus Peymann uaaufgfiaht und is aans vo de eafoigreichstn Weake vom Peter Handke. Des Stickl hod ka Haundlung und is ois Theatakritik zum vasteh. De via naumenlosn Doastöla gengan vo Publikumsseitn hea auf de Bühne. Da Sprochrhythmus is vo da Beatmusik (1960a Joa) beeinflusst: Kuaze, obghockte Sätze. Im letztn Teu vom Stickl wiads Publikum unta Aunspülung auf de Nazizeit beschimpft: ia Kriagstreiba, ia Untamenschn etc. Noch da Beschimpfung klatschn de Schauspüla, winschn am Publikum a guade Nocht und gengan vo da Bühne ins Publikum. Handke zu seim ehemoligen Professor Günther Winkler an da Universität Wean: „Wissen Sie, was ich von Ihnen gelernt habe? – Die Publikumsbeschimpfung!“ Peter Handke: Publikumsbeschimpfung und andere Sprechstücke. Frankfurt am Main: Suhrkamp 1966. (Edition Suhrkamp 177) (Nochdruck 2004, ISBN 3-518-10177-3) Behse, G.: Über Peter Handkes Erfolgsstück „Publikumsbeschimpfung“. In: Jutta Kolkenbrock-Netz (Hg.): Wege der Literaturwissenschaft. Bonn 1985, 345-371. Durzak, Manfred: Peter Handke und die deutsche Gegenwartsliteratur. Stuttgart/Berlin/Köln/Mainz 1982, 79-92. Hinderer, Walter: Wittgenstein für Anfänger? Anmerkungen zu Peter Handkes linguistischem Theater. In: JDSG 26 (1982), 467-488. Neis, Edgar: Erläuterungen
Des Bistum Augschburg (lat.: Dioecesis Augustana Vindelicorum) is a Bistum in Bayern, des wo seit 2010 unta da Leitung vo Bischof Konrad Zdarsa steht und a Suffraganbistum vom Erzbistum Minga und Freising is. De Kathedralkirch is da Dom Unsra Liabm Frau in Augschburg. De Diezese umfosst 23 Dekanate: Dekanat Aichach-Friedberg Dekanat Augschbuag I Dekanat Augschbuag II Dekanat Augschbuag-Land Dekanat Benediktbeiern Dekanat Dillingen Dekanat Doanaweat Dekanat Günzburg Dekanat Kaufbeiren Dekanat Kempten Dekanat Landsberg Dekanat Lindau Dekanat Marktoberdorf Dekanat Memmingen Dekanat Mindelheim Dekanat Nei-Uim Dekanat Neiburg-Schroomhausn Dekanat Nördlingen Dekanat Pfahofa Dekanat Schwabmünchen Dekanat Sonthofa Dekanat Starnberg Dekanat Weilheim-Schogau Nochboadiezesn im Uahzoagasinn im Noadn ofongnd san Erzbistum Bamberg, Bistum Eichstätt, Erzbistum Minga und Freising, Bistum Innschbruck, Bistum Feldkirch, Bistum St. Gallen und Diezese Rottenburg-Stuagart. Hoamseitn vom Bistum Augschburg Homepage von Bistum Augsburg, obgruafa om 5. August 2015
De Zimbarn, aa Tzimbarn, Zimbern oda Zimban, san a boarische Sprochmindaheit, wo heit no a poar tausend Menschn in mearan vastraatn Sprochinsln in Obaitalien in de Provinzn Verona, Vicenza und Trient dazuazejn. De Zimbern lebm zan Tei in weit vastraatn Gebietn, dahea untascheidn si de lokaln Variantn vom Zimbrischn aa stoark. De Siebm Gmoana, zimbrisch Siben Komoin, italienisch Sette Comuni, liegn afm Hochplateau nordwestli vo Vicenza in da Region Venezien. Asiago, zimbrisch Sleghe/Schlège, boarisch Schlegen Enego, zimbrisch Ghenebe/Jenève, boarisch Jeneve Foza, zimbrisch Vüsche/Vütsche/Fütze Gallio, zimbrisch Gell(e)/Ghel, boarisch Gelle Lusiana, zimbrisch Lusaan, boarisch Lusian Roana, zimbrisch Robàan, boarisch Rovan oda Rain Rotzo, zimbrisch Rotz, boarisch Ross Valle dei Ronchi, cimbrisch Reuttal, boarisch Reittoi, heit a Tei vo Gallio De dreizehn Gmoana, ital. Tredici Comuni aa Lessinien oder italien. Lessinia gnennt, liegn weit sidwestli vo de Siebm Gmoana und Lusern und ghean zua Provinz Verona in da Region Venezien. Velo Veronese, zimbrisch Vellje, boarisch Fejd Roverè Veronese, boarisch Rovereid Erbezzo, boarisch gen Wiesen Selva di Progno, zimbrisch Brunghe, boarisch Prugne, mit Giazza, zimbrisch Ljetzan, boarisch Gletzen oda Gliesen Bosco Chiesanuova, zimbrisch Nuagankirchen, boarisch Neienkira Badia Calavena, zimbrisch Kalfàain, Màbado oder Kam'Abato, boarisch Kalwein oder Kalfein Cerro Veronese, cimbrisch Tschirre' oder Sèr, boarisch
Des Erzbistum Bamberg (lat.: Archidioecesis Bambergensis) is oana vo de zwoa Erzbistüma in Bayern, is Metropolitansitz vo da Kirchnprovinz Bamberg und steht seit 2002 unta da Leitung vo Erzbischof Ludwig Schick. De Kathedralkirch is da Dom St. Peter und St. Georg in Bamberg. De Diezese umfosst zehn Dekanate: Dekanat Ansbach Dekanat Bamberg Dekanat Bareid Dekanat Coburg Dekanat Erlanga Dekanat Forchheim Dekanat Fürth Dekanat Hof Dekanat Kronach Dekanat Niamberg Nochboadiezesn im Uahzoagasinn im Noadn ofongnd san Bistum Erfurt, Bistum Dresdn-Meißen, Bistum Pilsen, Bistum Rengschburg, Bistum Eichstätt, Bistum Augschburg, Diezese Rottenburg-Stuagart und Bistum Wiazburg. Hoamseitn vom Erzbistum Bamberg Künftige Dekanate in der Erzdiözese Bamberg 10 Dekanate mit den jeweiligen Seelsorgebereichen. Bildungswerk der Erzdiözese Köln e.V.. Obgruafa om 29. Septemba 2022. Archiviert om 29. Septemba 2022. Koatn im Archiv
Des Bistum Eichstätt (lat.: Dioecesis Eystettensis) is a Bistum in Bayern, des seit 2006 unta da Leitung vo Bischof Gregor Maria Hanke steht und a Suffraganbistum vom Erzbistum Bamberg in da Kirchnprovinz Bamberg is. De Kathedralkirch is da Dom in Eichstätt. De Diezese umfosst ocht Dekanate: Dekanat Eichstätt Dekanat Habsberg Dekanat Herrieden Dekanat Inglstod Dekanat Naimakk Dekanat Niamberg-Sid Dekanat Roth-Schwabach Dekanat Weißenburg-Wemding Nochboadiezesn im Uahzoagasinn im Noadn ofongnd san Erzbistum Bamberg, Bistum Rengschburg und Bistum Augschburg. Hoamseitn vom Bistum Eichstätt (hochdeitsch)
Die Angst des Tormanns beim Elfmeter ('De Aungst vaum Toamaun ban Öfmeta') is a Eazöhlung vaum Peter Handke ausm Joa 1970. Da Monteur und ehemolige Fuaßboitoamaun Josef Bloch glaubt, dass a entlossn is. Ea heat desweng auf zan orwadn und valosst sei Baustö. Da Bloch strawanzd s gaunze Wochnend duach Wean und leant a Kinokassiarin kenna. Ea schloft mit ia und dawiagts nocha. Da Bloch foat drauf in an „südlichen Grenzort“, wo ra a Bekaunte aufsuacht. Ea findt ka Ruah und is ständig auf Axn. Gleichzeitig beobocht a wia unbeteiligt, wia de Polizei eam auf de Spua kummt und si de Schlingan um eam zaumziagt. Ea vasuacht sogoa si söwa zan iwafian. De Eazöhlung heat owa auf, bevua ra vahoftet wiad. Bloch zagt de Symptome vau ana multiplen Peasenlichkeit. Daduach entstenga Woanehmungstearungen und de Sucht ständig ois zum interpretian. Da Titl spüd de längste Zeit nua a marginale Roin. Es wiad kuaz eawähnt, dass da Bloch friacha Fuaßboitoamaun gwen is. Wichtig is owa in dem Zaumahaung de Schlussfoigarung vaum Bloch: Nua waun da Toamaun ban Öfmeta gaunz ruhig bleibt, schiasst da Schütze eam in Boi in de Händ. Des steht im krassn Gengsotz zua Unruah und zan Bewegungsdraung vom Bloch.
A Druid oda Druide woa a Priesta und Gsetzgeba vo de Köitn. Gem hods as in Frankreich, wos domois Gallien ghoassn hod, und in England drentn und in Estareich des Noricum ghoassn hod. Bei de Iren woans a. Sunst woass mas ned so genau oba ma kos scho onehma. Obs a Weibaleid ois Druidn gebm hod, woaß ma a ned. Oba Priestarinnen homs scho a ghobt. De Köitn hom nix aufgschriebm, jetzt woass ma ned recht vui driwa. A boa Griachn (zum Beispü da Poseidonis und da Strabon) hom wos driwa aufgschriem. Do hoassts, daß de Druidn recht vui Ohnung vo da Astrologie, vo da Medizin und vom Politisiern ghobt hom. Und de Philosophie soid eana a rechd taugt hom. Da Cäsar hod a a wengal wos dazua beidrogn, daß ma heid wos vo de Druidn woass. Oba wei a mit de Druidn ned so a Freid ghobt hod, muaß ma a wengal aufbaßn bei eam. Späda homd de Kristn in Irland und Schottland donn wos nodiat. Ob a do muass ma schaun, wos stimmt, wei de homd gern a bissl ebbs umgschriebn, damits eana einipasst. Oaganisiat woan de Druidn recht guad, und zwoa londesweit noch ana Hierarchie. De guade